Για άλλες χρήσεις, δείτε: Α.Ε.Λ..

Η **Αθλητική Ένωση Λιβαδειάς**, αναφέρεται συνήθως ως **Α.Ε.Λ.**, είναι μια επαγγελματική ομάδα καλαθοσφαίρισης που εδρεύει στη Λιβαδειά, στο Νομό Βοιωτίας. Η Α.Ε.Λ. αγωνίζεται στην Α2 Εθνική Κατηγορία, στο δεύτερο σε τάξη πρώταθλημα στο Ελληνικό σύστημα πρωταθλημάτων καλαθοσφαίρισης. Η ομάδα ιδρύθηκε το 1994 και συμμετείχε για πρώτη φορά στην Α΄ Κατηγορία Ε.Σ.ΚΑ.Σ.Ε.. Η Α.Ε.Λ. παίζει τα εντός έδρας παιχνίδια της στο Κλειστό Γυμναστήριο Λιβαδειάς που βρίσκεται εντός της πόλης.

Η Α.Ε.Λ. έγινε η πρώτη Βοιωτική ομάδα που κατάφερε να αγωνιστεί στην Β΄ Εθνική και Α2 Εθνική Κατηγορία. Την περίοδο 2012-13 η ομάδα κατέκτησε το πρωτάθλημα του 2ου Ομίλου Νότου της Γ΄ Εθνικής Κατηγορίας για πρώτη φορά στην ιστορία της και έτσι κέρδισε την συμμετοχή της στην Β΄ Εθνική. Την περίοδο 2013-14 τερμάτισε στη δεύτερη θέση του βαθμολογικού πίνακα του Βορείου Ομίλου και αγωνίστηκε στα μπαράζ ανόδου όπου τερμάτισε δεύτερη χωρίς να παίρνει την άνοδο αρχικά. Τελικά ύστερα από την παραίτηση του Α.Ε. Ίκαρου Καλλιθέας από το πρωτάθλημα της Α2 Εθνικής Κατηγορίας τη θέση κατέλαβε η Α.Ε.Λ..

Η ομάδα έχει κατακτήσει 2 πρωταθλήματα της Α΄ Κατηγορίας Ε.Σ.ΚΑ.Σ.Ε. και 1 πρωτάθλημα της Γ΄ Εθνικής Κατηγορίας και αγωνίζεται με χρώματα το μπλε, το πορτοκαλί και το λευκό. Διατηρεί τμήματα καλαθοσφαίρισης για αθλητές και αθλήτριες όλων των ηλικιακών ομάδων.

Ιστορία
-------

Το ανδρικό τμήμα καλαθοσφαίρισης του συλλόγου έχει κατακτήσει δύο φορές το οικείο του τοπικό πρωτάθλημα, το οποίο διοργανώνει η Ε.Σ.Κ.Α.Σ.Ε. και συγκεκριμένα τις χρονιές 1996 · 2008.

Την αγωνιστική περίοδο 1996-97 αγωνίστηκε για πρώτη φορά στην ιστορία της σε εθνικό επίπεδο, γνωρίζοντας ωστόσο τον υποβιβασμό από τη Γ' Εθνική Κατηγορία στο τοπικό πρωτάθλημα μετά την ολοκλήρωση των αγώνων.

Επιστρέφοντας μετά από μία δεκαετία στο Πρωτάθλημα του 2ου Ομίλου Νότου της Γ' Εθνικής, η Α.Ε.Λ. συγκέντρωσε κατά την περίοδο 2008-09 17 νίκες και 9 ήττες, ολοκληρώνοντας τη χρονιά στην 3η θέση της βαθμολογίας. Την επόμενη χρονιά, 2009-10, αν και συγκέντρωσε μία επιπλέον νίκη, τερμάτισε μία θέση χαμηλότερα.

Έχοντας παραμείνει στην ίδια κατηγορία και όμιλο, η αγωνιστική πορεία της ομάδας παρουσίασε κάμψη την περίοδο 2010-11 κατά την οποία βρέθηκε στην 8η θέση της κατάταξης σε σύνολο 14 ομάδων, επίδοση που επανέλαβε και την ακόλουθη περίοδο, 2011-12, αυτή τη φορά σε σύνολο 12 ομάδων.

Ήταν τη χρονιά 2012-13 που η ομάδα πραγματοποίησε την υπέρβαση, ολοκληρώνοντας τις αγωνιστικές της υποχρεώσεις στην 1η θέση του βαθμολογικού πίνακα του 2ου Ομίλου Νότου. Το επίτευγμα αυτό της εξασφάλισε και την άνοδο στη Β' Εθνική Κατηγορία για πρώτη φορά στην ιστορία της. Μελανό σημείο στη χρονιά ήταν η φερόμενη απόπειρα δηλητηρίασης του αρχηγού Τάσου Δημητριάδη, καθώς το περιεχόμενο του μπουκαλιού από το οποίο έπινε νερό να αντικαταστάθηκε πριν από τον τελευταίο αγώνα της χρονιάς με νέφτι, αν και ο παίκτης αντιλήφθηκε εγκαίρως πως κάτι δεν πήγαινε καλά προτού ο οργανισμός του υποστεί ζημιά.

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2013-14, η Α.Ε. Λιβαδειάς διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Έχοντας συγκεντρώσει 17 νίκες και 9 ήττες, κατέλαβε τη 2η θέση της τελικής βαθμολογίας. Ακολούθως διεκδίκησε ανεπιτυχώς την άνοδο στην Α2 Εθνική Κατηγορία σε αγώνα μπαράζ που διεξήχθη στη Χαλκίδα, στον οποίο και γνώρισε την ήττα με σκορ 59-63 από τον Εθνικό Πειραιώς.

Ο καλαθοσφαιριστής του συλλόγου Τάσος Δημητριάδης αναδείχθηκε τρίτος σκόρερ του Πρωταθλήματος του Ομίλου Βορρά σημειώνοντας 486 πόντους.

Στη διάρκεια της χρονιάς η ομάδα κινδύνευσε με μηδενισμό σε αγώνα όταν δεν αγωνίστηκε ενάντια στο Αιγάλεω εξαιτίας σοβαρών επεισοδίων μεταξύ φανατισμένων οπαδών των αντίστοιχων ποδοσφαιρικών ομάδων.

Έδρα του συλλόγου είναι το Δημοτικό Κλειστό Γυμναστήριο Λιβαδειάς. Πρόεδρος του διοικητικού συμβουλίου είναι ο Νίκος Καφρίτσας, ενώ καθήκοντα πρώτου προπονητή διατηρεί από το Μάρτιο του 2013 ο Παναγιώτης Αριδάς. Το ρόστερ της Α.Ε.Λ. για την αγωνιστική περίοδο 2013-14 συνέθεσαν οι παρακάτω αθλητές:

### Παίκτες

Δείτε επίσης: Κατηγορία:Καλαθοσφαιριστές Α.Ε. Λιβαδειάς
  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Θανάσης Βέλλιος | 1982 |  | 1,82 |  |
|  | Σάκης Βεσκούκης | 1980 |  | 1,95 |  |
|  | Ιβάν Βουγκαντίνοφ | 1981 |  | 1,93 |  |
|  | Γιάννης Γκαγκαλούδης | 1978 |  | 1,92 |  |
|  | Τάσος Δημητριάδης | 1983 |  | 2,04 |  |
|  | Γιώργος Δημητρίου | 1985 |  | 2,02 |  |
|  | Θανάσης Ιωακειμίδης | 1991 |  | 1,87 |  |
|  | Ζήσης Κακοσαίος | 1985 |  | 1,78 |  |
|  | Κώστας Καρνάβας | 1983 |  | 1,95 |  |
|  | Θάνος Κωνσταντακόπουλος | 1988 |  | 1,98 |  |
|  | Σωτήρης Μαράντος | 1993 |  |  |  |
|  | Ντάρκο Ράλλης | 1978 |  | 1,85 |   |
|  | Δημήτρης Σοροπάνης | 1994 |  | 2,02 |  |
|  | Κώστας Σταμάτης | 1990 |  | 1,84 |  |
|  | Γιώργος Ταμπίτσικας | 1977 |  | 1,85 |  |
|  | Γιώργος Τερματζίδης | 1983 |  | 1,95 |  |
|  | Γιώργος Τοπουζίδης | 1991 |  | 1,82 |  |
|    **Προπονητής** |
|  | Νίκος Οικονόμου |  | Coach |  |  |
| *Δεδομένα: Μάιος 2014* |

Διακεκριμένοι καλαθοσφαιριστές
------------------------------

Ο Νίκος Οικονόμου που ανέλαβε καθήκοντα προπονητή το 2014.
* Τάσος Δημητριάδης(4 περιόδους: 2011/15)
* Γιάννης Γκαγκαλούδης(1 περίοδο: 2014/15)
* Ντάρκο Ράλλης(2 περιόδους: 2013/15)
* Ιβάν Βουγκαντίνοφ(1 περίοδο: 2014/15)

Προπονητές
----------

|  |  |
| --- | --- |
| * Βασίλης Ροζάνας 1998-2000
* Νίκος Χρυσόγελος ;/05-03-2013
* Παναγιώτης Αριδάς 06-03-2013/;
* Παναγιώτης Ζωντός 2013/2014
 | * Παναγιώτης Αριδάς 03-2014/2014
* Νίκος Οικονόμου 2014/15
 |

Διακρίσεις
----------

### Εγχώριες διοργανώσεις

#### Πρωτάθλημα

* **Γ΄ Εθνική Κατηγορία**: **1**

2012–13
* **Α΄ Κατηγορία Ε.Σ.ΚΑ.Σ.Ε.**: **2**

1995–96, 2007–08

Ιστορία πρωταθλήματος και κυπέλλου
----------------------------------

| Περίοδος | Εγχώριες διοργανώσεις | Κύπελλο Ελλάδας |
| --- | --- | --- |
| Κ | Πρωτάθλημα | Θέση | Πλέι οφ |
|
| 1994–95 | 5 | Α΄ Ε.Σ.ΚΑ.Σ.Ε. |  |  | — |
|
| 1995–96 | 5 | Α΄ Ε.Σ.ΚΑ.Σ.Ε. | 1 |  | — |
|
| 1996–97 | 4 | Γ΄ Εθνική | 13 | — | — |
|
| 1997–98 | 5 | Α΄ Ε.Σ.ΚΑ.Σ.Ε. |  |  | — |
|
| 1998–99 | 5 | Α΄ Ε.Σ.ΚΑ.Σ.Ε. |  |  | — |
|
| 1999–00 | 5 | Α΄ Ε.Σ.ΚΑ.Σ.Ε. |  |  | — |
|
| 2000–01 | 5 | Α΄ Ε.Σ.ΚΑ.Σ.Ε. |  |  | — |
|
| 2001–02 | 5 | Α΄ Ε.Σ.ΚΑ.Σ.Ε. |  |  | — |
|
| 2002–03 | 5 | Α΄ Ε.Σ.ΚΑ.Σ.Ε. |  |  | — |
|
| 2003–04 | 5 | Α΄ Ε.Σ.ΚΑ.Σ.Ε. |  |  | — |
|
| 2004–05 | 5 | Α΄ Ε.Σ.ΚΑ.Σ.Ε. |  |  | — |
|
| 2005–06 | 5 | Α΄ Ε.Σ.ΚΑ.Σ.Ε. |  |  | — |
|
| 2006–07 | 5 | Α΄ Ε.Σ.ΚΑ.Σ.Ε. |  |  | — |
|
| 2007–08 | 5 | Α΄ Ε.Σ.ΚΑ.Σ.Ε. | 1 | Πρωταθλήτρια | — |
|
| 2008–09 | 4 | Γ΄ Εθνική | 3 | — | — |
|
| 2009–10 | 4 | Γ΄ Εθνική | 4 | — | — |
|
| 2010–11 | 4 | Γ΄ Εθνική | 8 | — | — |
|
| 2011–12 | 4 | Γ΄ Εθνική | 8 | — | — |
|
| 2012–13 | 4 | Γ΄ Εθνική | 1 | — | — |
|
| 2013–14 | 3 | Β΄ Εθνική | 2 | Δεύτερη | — |
|
| 2014–15 | 2 | Α2 Εθνική | 6 | — | Α' Φάση |

Τμήμα καλαθοσφαίρισης γυναικών
------------------------------

### Ιστορική αναδρομή

Το γυναικείο τμήμα καλαθοσφαίρισης του συλλόγου έχει αναδειχθεί τέσσερις φορές πρωταθλήτρια ομάδα της Ε.Σ.Κ.Α.Σ.Ε. και συγκεκριμένα τις χρονιές 2000 · 2002 · 2003 · 2004.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2012-13, η Α.Ε. Λιβαδειάς λαμβάνει μέρος στο Πρωτάθλημα της Α' Κατηγορίας Γυναικών της Ε.Σ.Κ.Α.Σ.Ε.

Έδρα του συλλόγου είναι το Κλειστό Γυμναστήριο Λιβαδειάς. Πρόεδρος του συλλόγου είναι ο Νίκος Καφρίτσας.

### Επιτυχίες

#### Τοπικές

* Πρωτάθλημα Α΄ Ε.Σ.Κ.Α.Σ.Ε.
	+ Πρωταθλήτρια (**4**): 2000, 2002, 2003, 2004

Παραπομπές
----------

1. 1 2  «Ένωση Σωματείων Καλαθοσφαίρισης Ανατολικής Στερεάς και Εύβοιας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
2. 1 2  «Α.Ε. Λιβαδειάς: Ραντεβού με την Ιστορία»[*νεκρός σύνδεσμος*], άρθρο στον ιστότοπο Viotiki-ora.gr, 9 Μαΐου 2014.
3. 1 2 3 4 5 6 7 8  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. ↑  «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Πρωταθλητισμός... διαρκείας για την ΑΕ Λιβαδειάς», άρθρο στον ιστότοπο Gazzetta.gr, 18 Ιουλίου 2013.
6. ↑  «Απίστευτο!!! Νέφτι στο νερό του Δημητριάδη…» Αρχειοθετήθηκε 2013-05-02 στο Wayback Machine. άρθρο στον ιστότοπο StereaSports.gr, 11 Απριλίου 2013.
7. ↑  «Τ.Δημητριάδης: "Αυτός που έβαλε νέφτι στο μπουκάλι μου δεν είναι...άνθρωπος"» Αρχειοθετήθηκε 2015-04-30 στο Wayback Machine. άρθρο στον ιστότοπο StarSports.gr, 12 Απριλίου 2013.
8. ↑  «Β" Εθνική (Βορράς) – 26η αγωνιστική… Στη Γ" Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.
9. ↑  «Έχασε την άνοδο στην Α2 Εθνική η Α.Ε.Λιβαδειάς» Αρχειοθετήθηκε 2014-07-03 στο Wayback Machine. άρθρο στον ιστότοπο StarSports.gr, 10 Μαΐου 2014.
10. ↑  «Οι σκόρερς της Β" Εθνικής (τελική λίστα)», άρθρο στον ιστότοπο InfoBasket.gr, 7 Μαΐου 2014.
11. ↑  «Αριδάς: "Τέτοια ζούγκλα δεν έχω ξαναζήσει"» Αρχειοθετήθηκε 2014-04-03 στο Wayback Machine. άρθρο στον ιστότοπο BasketPlus.gr, 31 Μαρτίου 2014.
12. ↑  «Λιβαδειά: Νέος προπονητής ο Αριδάς»[*νεκρός σύνδεσμος*], άρθρο στον ιστότοπο BasketWorld.gr, 7 Μαρτίου 2013.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ε. Λιβαδειάς, επίσημο ιστολόγιο του συλλόγου.